แนวโน้มหุ้นเช้าดิ่งตามตปท.
นักวิเคราะห์ประเมินดัชนีเช้าวันนี้ปรับลงต่ออาจเป็นระดับรุนแรงตามดาวโจนส์ วิกฤติหนี้ยุโรปกระจายมากขึ้น-การเมืองส่อวุ่น
31 พ.ค. 2555

นักวิเคราะห์ประเมินดัชนีเช้าวันนี้ปรับลงต่ออาจเป็นระดับรุนแรงตามดาวโจนส์ วิกฤติหนี้ยุโรปกระจายมากขึ้น-การเมืองส่อวุ่น
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยจะปรับตัวลงต่อเนื่องและน่าจะเป็นระดับที่รุนแรง ปัจจัยโดยรวมทั้งในและต่างประเทศเป็นพัฒนาการไปในทางลบเรื่องวิกฤติหนี้ยูโรโซนกระจายมากขึ้นหลังกรีซผ่านพ้นไปแล้วซึ่งก็อยู่ในสถานะที่เมนเทนความเป็นลบอยู่ ตามมาด้วยสเปนที่บอนด์ยิวไม่ดีและจะลุกลามไปถึงอิตาลีอีกครั้งหนึ่ง บวกกับเมื่อคืนดัชนีตลาดหุ้นสหรัฐเป็นลบ ราคาน้ำมันดิบตลาดโลกก็ปรับลง จีนอาจจะไม่มีมาตรการกระตุ้นเศรษฐกิจออกมาหลังนักวิชาการออกมาให้ความเห็นว่ารัฐบาลไม่ควรจะออกมาตรการกระตุ้น
ส่วนในประเทศการเมืองพัฒนาการเป็นลบ ประเด็นเรื่องพ.ร.บ.ปรองดอง ซึ่งมีความวุ่นวายทั้งในและนอกสภาฯ ให้แนวรับ 1,122 แนวต้าน 1,135 จุด และวันนี้อาจจะเป็น timing ที่ไม่ดีโชคร้ายของบมจ.เอเชีย เอวิเอชั่น (AAV) เข้าเทรดวันแรก IPO ถ้าเหนือจองก็อาจจะไม่มาก  
ทั้งนี้ วันนี้จะมีหุ้นน้องใหม่ บมจ.เอเชีย เอวิเอชั่น (AAV) เข้าซื้อขายในตลาดหลักทรัพย์แห่งประเทศไทยวันแรก ที่ราคาไอพีโอ 3.70 บาท